взя́хъ ѿ ва́съ му́жи му̂дры, и худѡ́жны, и смы́сленны, и поста́вихъ и́хъ владѣ́ти надъ̑ ва́ми, тысященача́льники, и стонача́льники, и пятьдесятонача́льники, и десятонача́льники, и писмовводи́тели судія́мъ ва́шымъ, и заповѣ́дахъ судія́мъ ва́шымъ во вре́мя ѻ́но, глаго́ля: разслу́шайте посредѣ̀ бра́тій ва́шихъ, и суди́те пра́веднѡ, посредѣ̀ му́жа, и посредѣ̀ бра́та єгѡ̀, и посредѣ̀ прише́льца єгѡ̀